Η οισοφαγική ηλεκτροκαρδιογραφία και βηματοδότηση στην διερεύνηση ασθενών με κομβική ταχυκαρδία επανεισόδου
Creators: name: Dadoush, George Zaki
Publisher: name: Aristotle University of Thessaloniki
Year: 2007
Subjects: Διοισοφαγική βηματοδότηση και καταγραφή
Κομβική ταχυκαρδία επανεισόδου
Κολποκοιλιακή ταχυκαρδία επανεισόδου
Transesophageal pacing and recording
Atrioventricular nodal reentrant tachycardia
Atrial echo

description: Η ταχυκαρδία από επανείσοδο στον κολποκοιλιακό κόμβο(AVNRT) και η κολποκοιλιακή ταχυκαρδία επανεισόδου με συμμετοχή παρακαμπτηρίου δεματίου(AVRT) αποτελούν συχνούς τύπους μεταξύ των παροξυντικών υπερκοιλιακών ταχυκαρδιών όπου η AVNRT υπολογίζεται ότι αποτελεί περίπου το 60% αυτών. Η AVNRT στην πλειονότητα των περιπτώσεων απαντά σε άτομα τα οποία κατ'εξοχήν είναι υγιή όπου οι παροξυσμοί της ταχυκαρδίας μπορεί να είναι άλλοτε σπάνιοι και μικράς διαρκείας και άλλοτε συχνοί και μερικές φορές "ακρωτηριαστικοί" ειδικά όταν δεν ανατάσσονται με απλούς βαγοτονικούς χειρισμούς με αποτέλεσμα οι ασθενείς όχι σπανίως να οδηγούνται στα τμήματα επειγόντων περιστατικών για την ανάταξη της ταχυκαρδίας. Η φαρμακευτική αντιμετώπιση της αρρυθμίας είναι επιτυχής για την ανάταξή της, αλλά απαιτεί χρόνια φαρμακευτική αγωγή για την πρόληψη των υποτροπών με συχνά μη ικανοποιητικά αποτελέσματα με όλους τους δυνητικούς κινδύνους της χρόνιας αγωγής με αντιρρυθμικά φάρμακα. Ετσι, οι ασθενείς οδηγούνται σε ειδικά κέντρα για την διενέργεια ηλεκτροφυσιολογικής μελέτης προς περιτέρω διερεύνηση και θεραπευτική αντιμετώπιση των ταχυκαρδιών τους. Η παρούσα μελέτη πραγματοποιήθηκε κατά την περίοδο του Φεβρουαρίου 2002 έως του Νοεμβρίου 2005 στην Β' Καρδιολογική Κλινική Α.Π.Θ. εις το Ιπποκράτειο Νοσοκομείο Θεσσαλονίκης με στόχο να διερευνηθεί ο ρόλος της Διοισοφαγικής Ηλεκτροκαρδιογραφίας και Βηματοδότησης στη διερεύνηση ασθενών με ταχυκαρδία από επανείσοδο στον κολποκοιλιακό κόμβο(AVNRT). Το υλικό της μελέτης αποτέλεσαν 50 ασθενείς με AVNRT που υπεβλήθηκαν σε διοισοφαγική καταγραφή και βηματοδότηση και σε δεύτερο χρόνο σε αιματηρή ηλεκτροφυσιολογική μελέτη και ηλεκτροθερμική κατάλυση της βραδείας οδού της κομβικής αγωγής. Μετρήθκαν παράμετροι που αφορούσαν στους μηχανισμούς προκλήσεως και διατηρήσεως της AVNRT κατά τιε δύο μεθόδους(τύπος ταχυκαρδίας, μήκος κύκλου, σημείο Wenckenbach, μεταπήδηση, VA διάστημα). Τα αποτελέσματα έδειξαν ταυτόσημες στατιστικά τιμές των μελετηθησών παραμέτρων με σχεδόν απόλυτη γραμμική συσχέτιση. Με βάση τα αποτελέσματα της μελέτης καταδείχθηκε ότι η διοισοφαγική καταγραφή και βηματοδότηση αποτελεί μία απλή αναίμακτη μέθοδος ακριβούς διαγνώσεως της τυπικής μοργής(slow/fast) ταχυκαρδίας από επανείσοδο στον κολποκοιλιακό κόμβο όπου οι παράμετροι και τα χαρακτηριστικά της ταχυκαρδίας που συγκρίθηκαν μεταξύ των δύο μεθόδων(διοισοφαγική-αιματηρά ΗΦΜ) υπήρξαν χωρίς στατιστικώς σημαντικές απώλειες
description: Artioventricular nodal reentrant tachycardia(AVNRT) and Atrioventricular reentrant tachycardia using a accessory pathway(AVRT) are the most common forms of paroxysmal supreventricular tachycardias. The present study was undertaken in order and diagnosis of AVNRT. The population of the study cinsisted of 50 consecutive patients with AVNRT. The study was conducted at the 2nd Dept. of Cardiology of the Aristotle University of Thessaloniki at Hippokration Hospital. According to the results of the study, Transesophageal recording and pacing is a relatively noninvasive and less costly mean to diagnose with great accuracy AVNRT. To determine the accuracy of transesophageal electrophysiologic ad intracardiac electrophysiologic studies. The parameters that measured in both methods revealed differences that were statistically insiginificant